Title: Jernvognen
Description: Jernvognen! Usynlig og spøkelsesaktig ruller den over veiene på sommerøya og varsler ond, brå død. Og nå skjer det igjen: Vognen høres i natten, og neste dag, midt i den soldirrende heten, ligger en mann med knust hode. Dette er en sak for Kristiania-detektiven Asbjørn Krag. Men også en svettende skildring av angst, som en tommeskrue som strammes sakte, mens sommeren glir over, nettene mørkner, og den døde vender tilbake. Jernvognen er en av tidenes beste kriminalromaner. Den foregriper også en vri som Agatha Christie fikk æren av å ha oppfunnet.

Bokvennens kriminalbibliotek er redigert av Nils Nordberg.